Na temelju članka 107. stavka 2. Zakona o obrani (Narodne novine, br. 73/13, 75/15, 27/16, 110/17 – odluka Ustavnog suda Republike Hrvatske 30/18, 70/19 i 155/23), uz prethodnu suglasnost ministra nadležnoga za poslove civilnoga zračnog prometa, donosim

P R A V I L N I K

O DOPUNAMA PRAVILNIKA O KONTINUIRANOJ PLOVIDBENOSTI I ODRŽAVANJU VOJNIH ZRAKOPLOVA

Članak 1.

U Pravilniku o kontinuiranoj plovidbenosti i održavanju vojnih zrakoplova (Narodne novine, br. 50/22) u članku 114. dodaje se stavak 2. koji glasi:

„(2) Iznimno na zahtjev GIO-a HRZ-a dozvola kategorije B može se izdati zrakoplovnom tehničaru koji ima:

‒ najmanje četiri godine dozvolu kategorije B za srodni tip zrakoplova i

‒ završenu obuku prema Programu stručnog osposobljavanja zrakoplovno-tehničkog osoblja za održavanje srodnih tipova koji odobrava zapovjednik HRZ-a, uz suglasnost nadležnog tijela.“

 Članak 2.

U članku 116. dodaje se stavak 2. koji glasi:

„(2) Iznimno na zahtjev GIO-a HRZ-a dozvola kategorije CA može se izdati zrakoplovnom inženjeru koji ima:

‒ najmanje dvije godine dozvolu kategorije CA za srodni tip zrakoplova i

‒ završenu obuku prema Programu stručnog osposobljavanja zrakoplovno-tehničkog osoblja za održavanje srodnih tipova koji odobrava zapovjednik HRZ-a, uz suglasnost nadležnog tijela.“

 Članak 3.

U članku 117. dodaje se stavak 2. koji glasi:

„(2) Iznimno na zahtjev GIO-a HRZ-a dozvola kategorije CB može se izdati zrakoplovnom inženjeru koji ima:

‒ najmanje dvije godine dozvolu kategorije CB za srodni tip zrakoplova i

‒ završenu obuku prema Programu stručnog osposobljavanja zrakoplovno-tehničkog osoblja za održavanje srodnih tipova koji odobrava zapovjednik HRZ-a, uz suglasnost nadležnog tijela.“

Članak 4.

Ovaj Pravilnik stupa na snagu osmoga dana od dana objave u Narodnim novinama.

 **POTPREDSJEDNIK VLADE REPUBLIKE HRVATSKE**

 **I MINISTAR OBRANE**

 Ivan Anušić

KLASA:

URBROJ:

Zagreb,